cyanic-selkie/wikianc huggingface dataset:
Boutros Boutros-Ghali
De Boutros-Ghali huet op der Universitéit Kairo (Bachelor) an um Institut d'études politiques de Paris Droit, resp. Internationalen Droit studéiert, an do 1949 mat engem Doktorat ofgeschloss. Tëscht 1949 an 1977 war hie Professer op der Universitéit Kairo.
1977 gouf hie Staatsminister am Aussenministère, wou hie sech fir e Separatfridden tëscht Egypten an Israel agesat huet. Hie war e geschéckerlechen Diplomat, a war ee vun den Architekte vum Accord vu Camp David vun 1979. Am Mee 1991 gouf hie stellvertriedenden Ausseminister ënner dem Amr Musa. Och a verschiddene Konflikter an Afrika huet hie gehollef, eng Léisung ze fannen.
Den 3. Dezember 1991 gouf de Boutros-Ghali vun der Vollversammlung vun de Vereenten Natiounen (UNO) zum Generalsekretär gewielt an huet den 1. Januar 1992 seng Fonctioun ugetrueden. Den 31. Dezember 1996 ass déi ofgelaf, nodeems en, net zulescht wéinst engem Veto vun den USA, net méi erëmgewielt gi war.
Dono war hie vun 1997 bis 2002 Generalsekretär vun der Internationaler Organisatioun vun der Francophonie, an ë. a. och President vum Curatoire vun der Haager Akademie fir Vëlkerrecht.
Hien huet iwwer 100 Artikelen an eng ganz Rëtsch Bicher publizéiert.
Wierker
Auswiel, an däitscher Iwwersetzung
Richtung
An der Geometrie gëtt d'Richtung mat Hëllef vun engem norméierten Richtungsvektor ausgedréckt, an der Differentialrechnung gëtt si duerch d'Steigung (éischt Ofleedung) vun enger Funktioun uginn.
An der Geodesie versteet een ënner Richtung deen um Horizontalkrees ofgeliesene Wäert, nodeem een mat dem Zilteleskop vun engem Theodolit e Punkt uviséiert huet. En Horizontalwénkel berechent sech aus der Differenz vun zwou Richtungen (riets minus lénks Ofliesung), d. h. déi béid Richtunge formen d'Schenkelen vun engem Wénkel.
An der Tountechnik gëtt d'Richtungshéiere vu Phantomschallquellen op der Stereobasis tëscht de Lautspriecher an och beim natierlechen Héieren net mat Ortung mä mat Lokalisatioun bezeechent.
Zu der Richtungsmiessung sti verschidden Instrumenter zur Dispositioun.
Richtungsbezeechnungen an der Loft- a Schëfffaart
An der Loft- a Schëfffaart muss ëmmer kloer ënnerscheet ginn, ob sech eng Richtungsbezeechnung op déi aktuell Richtung vum Gefier bezitt (sougenannt Säitepeilung, relativ Richtung) oder absolut ass. Absolut Richtunge si Kompassrichtungen, déi vum geographeschen Norden ausginn. Well de Kompass net nom geographeschen, mä nom magnéiteschen Norde weist, muss d'Richtung virdru korrigéiert ginn, andeems een d'Deklinatioun wéi eventuell och eng Deviatioun aberechent. No dëser Rechnung gëtt z. B. de Skipper dem Rudergänger den Optrag, de Kurs Null-fënnef-Null ze fueren, wouduerch dësen da sou fiert, datt dësen neie Kurs um Steierkompass ofgelies ka ginn. D'Schëff weist da mat senger Nues an déi gewënscht Richtung, gemooss nom geographeschen Norden.
Nieft dëser absolutter Richtungsbestëmmung mat Kompasskurs, gëtt et verschidde Méiglechkeeten, eng relativ Richtung unzeginn. Dat ass (z. B. mat enger Peilscheif oder dem Radar) déi a Grad gemoossen Ofwäichung vun der Steierrichtung vum Schëff. Béides steet net ëmmer zur Disposition an ass an der Bedéngung och dacks ëmständlech. Déi grouss Genauegkeet vun enger Säitepeilung a Grad ass och dacks net noutwendeg, et geet duer, wann den Ausguck mellt Stéierung Backbord viraus oder Boje Querab, also nëmmen déi ongeféier Richtung zum Objet ugëtt. De Virdeel vun dësen Donnéeën ass, datt si net mat enger absolutter Richtungsbestëmmung verwiesselt kënne ginn an dofir fatal Mëssverständnesser tëscht Ausguck a Steiermann oder Navigator a Steiermann iwwergaange ginn.
Als relativ Richtungsbestëmmung fanne follgend séimännesch Bezeechnungen Gebrauch: Viraus (virum Schëff), Achtern (hanner dem Schëff), u Backbord, u Steierbord, querab. Geleeëntlech gi Richtungen och mat de Positiounen op engem geduechten Zifferblad definéiert. Op 12 Auer bedeit da riicht virun, op 1 Auer dann riets/Steierbord viraus asw.
Medezin
Kuckt: Lag- a Richtungsbezeechnungen
San Pedro (Vulkan am Chile)
De San Pedro ass en aktive Schichtvulkan an der chileenescher Atacamawüst, an der Regioun Antofagasta, no bei der Grenz mat Bolivien. En ass 6.145 m héich an domat ee vun den héchsten aktive Vulkaner op der Äerd.
De San Pedro ass en Zwillingsvulkan mat zwou Spëtzten. Am Weste läit de San Pedro an am Osten de 6092 m héije San Pablo.
1960 war dee bis ewell leschten Ausbroch vum San Pedro (Stand 2023).
Charb
De Stéphane Charbonnier, besser bekannt als Charb, gebuer den 21. August 1967 zu Conflans-Sainte-Honorine a gestuerwen de 7. Januar 2015 zu Paräis, war e franséische Comiczeechner, Karikaturist a Journalist.
Hien huet fir verschidden Zeitungen an Zäitschrëfte geschafft, ë. a. fir L'Écho des savanes, Télérama, Fluide glacial, L'Humanité a Charlie Hebdo, vun deem e vum Mee 2009 u verantwortleche Redakter war.
Hie gouf de 7. Januar 2015 bei enger Terrorattack op d'Redaktioun vu Charlie Hebdo‎‎, zesumme mat 9 anere Mataarbechter an zwéi Polizisten, ermuert.
Vík í Mýrdal
Vík í Mýrdal ([], "Bucht am suppegen Dall"; dacks just Vík) ass eng Uertschaft an der islännescher Gemeng Mýrdalur.
Vík läit südlech vum Séi Heiðarvatn op der Küst, bei der Mëndung vum Floss Víkurá. Et ass déi südlechst Uertschaft um islännesche Festland a fir d'Awunner ronderëm de Mýrdalsjökull e wichtegen Zentrum fir Akeef a Servicer.
D'Uertschaft ass bekannt fir seng Plage aus schwaarzem Lavasand. Am Mier virdru stinn 3 Fielsnolen.
Tango libre
Tango libre ass eng belsch-lëtzebuergesch-franséisch Koproduktioun, e Film vum belsche Regisseur Frédéric Fonteyne.
Deep Space 1
D'Deep Space 1 (oder kuerz DS1) war eng US-amerikanesch Raumsond, déi am Joer 1998 fir Erfuerschung vun engem Asteroid an engem Koméit gestart gouf. DS1 war déi éischt Missioun am Kader vum "New Millennium Program" fir d'Fuerschung no neien Technologien.
Tango libre
E koum de 7. November 2012 an der Belsch an den 28. November 2012 a Frankräich an zu Lëtzebuerg eraus.
Ëm wat geet et am Film?
De JC (François Damiens) ass Giichtchen an engem Prisong. Seng eenzeg Ofwiesslung vum Alldag ass den Tango. Bei enger Danzlektioun léiert en d'Alice (Anne Paulicevich) kennen. Denn Dag drop gesäit en hatt erëm: Bei de Visitë vun de Prisonéier...
Deep Space 1
Missioun
Am Kader vun der Missioun Deep Space 1 (op lëtz.: déiwe Raum) sollten haaptsächlech nei Technologien – ganz besonnesch en Xenon-Ionenundriff – ausprobéiert ginn. Als Zilobjet war den Asteroid Braille (Katalogbezeechnung: 1992 KD1) ausgewielt ginn. Bei der Missioun war och Däitschland bedeelegt.
Den Numm vun der Sond hat d'NASA wéinst de getesten Technologie fir Déif-Raum-Missiounen erausgesicht.
Kevin Luhman
De Kevin Luhman ass en US-amerikaneschen Astronom an Astrophysiker.
Säi Liewen
De Luhman hat Physik an Astronomie op der University of Texas at Austin studéiert. No sengem Bachelor am Mee 1993 gouf hie Mataarbechter op der Universitéit. Säi Ph.D. krut hien am August 1998 op der Universitéit vun Arizona. Duerno war hie vun 1998 bis 2002 am Smithsonian Center for Astrophysics a vun 2002 bis 2005 war hien um Smithsonian Astrophysical Observatory beschäftegt. Zanter 2005 schafft hien als Héichschoulprofesser op der Pennsylvania State University.
De Luhman huet elo dee massenäermste brongen Zwerg OTS 44 (zirka 15 Jupitermassen) identifizéiert a geet mat där Mass just nach als Stär duerch. Am Mäerz 2013 gouf an den internationale Medie bekannt, datt de Luhmann de WISE 1049-5319, e sonnennot Duebelsystem vu Bronge Zwergen identifizéiert huet.
Michael Ansara
De Michael Ansara, gebuer de 15. Abrëll 1922 a Syrien a gestuerwen den 31. Juli 2013 Calabasas, Kalifornien war en US-amerikanesche Schauspiller.
De Michael Ansara huet an iwwer 180 Kinos an TV-Filmer haaptsächlech an Niewerolle matgespillt. Hie war a Filmer vu sou bedeitende Filmregisseure wéi Joseph L. Mankiewicz ( Julius Caesar , 1953) an Cecil B. DeMille (The Ten Commandments, 1956) ze gesinn.
(135) Hertha
Den (135) Hertha ass en Asteroid vun der bannenzeger Haaptceinture.
Midnight Blue (Film 1997)
Midnight Blue ass en US-amerikanesche Film vum Skott Snider aus dem Joer 1997.
(135) Hertha
Hie gouf den 18. Februar 1874 vum Christian Heinrich Friedrich Peters entdeckt an no der nordescher Gëttin Hertha genannt.
Den Hertha beweegt sech tëscht 1,9275 (Perihel) astronomesch Eenheete bis 2,9315 astronomesch Eenheeten (Aphel) an 3,78 Joer ëm d'Sonn. D'Bunn steet 2,304° schréi zur Ekliptik an d'Bunnexzentrizitéit ass 0,207.
En huet en Duerchmiesser vun zirka 79 km an eng hell metallräich Uewerfläch mat enger Albedo vun 0,144. A ronn 8 Stonnen a 24 Minutte rotéiert en ëm seng eegen Achs.
NGC 2081
Den NGC 2081 (och ESO 57-SC13) ass en oppene Stärekoup mat engem Emissiounsniwwel ronderëm.
E läit an der grousser magellanescher Wollek a gouf 1834 vum John Herschel entdeckt.
René Deltgen - Der sanfte Rebell
René Deltgen - Der sanfte Rebell ass en Dokumentarfilm vum Michael Wenk aus dem Joer 2004.
Ëm wat geet et am Film?
De Film ass en Documentaire iwwer de René Deltgen, ee vun de bekanntste lëtzebuergesche Schauspiller. Hien ass zu Lëtzebuerg wéinst senger Kollaboratioun mat dem däitsche Besatzer ëmstridden, mee hat eng laangjäreg an erfollegräich Filmkarriär an Däitschland.
Interviewt ginn ënner anerem de Götz George, d'Nadja Tiller, den Artur Brauner, de Michael Verhoeven, de Paul Lesch, de Jean-Paul Raths, d'Liselotte Pulver, d'Katharina Böhm an de Camillo Felgen.
Produktioun
De Film gouf tëscht Februar 2002 a Juni 2003 gedréint.
En hat seng Première de 17. November 2004 am Utopolis an ass dräi Deeg méi spéit op DVD eraus komm. Deen DVD hat ufanks eng Oplag vun 1.000 Stéck, mee déi war esou séier ausverkaaft, datt de Centre national de l'audiovisuel (CNA) am selwechte Joer nach eng Kéier 1.000 weider Kopien op de Maart bruecht huet.
Den 4. Abrëll 2008 gouf e fir d'éischt op der däitscher Tëlee gewisen, um ZDF Theaterkanal.
Instituto Federal da Bahia
Den Instituto Federal de Educação, Ciência e Tecnologia da Bahia  (IFBA) ass d'Universitéit vun der Stad Salvador am brasilianesche Bundesstaat Bahia. , ,
Karma
Als Karma bezeechent een e reliéist Konzept, dat virun allem an indesche Reliounen ze fannen ass. Generell gesi betrëfft d'Karma all d'Handlungen déi e Mënsch mécht. D'Karma ass ee Sammelbegrëff fir all direkt oder indirekt Follge vun dësen Handlungen. An de meeschte Reliounen déi d'Karma kennen, existeiert de Glawen un eng Reinkarnatioun. Dee Glawenspunkt ass wiesentlech, well sech de Karma sou och op aner Liewen iwwerdroe kann. D'Reliounen déi de Karma kenne sinn den Hinduismus, Buddhismus an de Jainismus.
Karma am Hinduismus
D'Karma ass d'Basis vum Hinduismus. D'Virstellunge vum Karma goufe vum 6. Joerhonnert v. Chr. un an den Hellege Schrëften nogewisen. D'Iddi ass fir den éiwege Kreeslaf vum Samsara (Reinkarnatioun) z'iwwerwannen. De Karma ass enk mam Dharma (komescht a soziaalt Gesetz) verbonnen. Den Dharma muss erfëllt ginn, fir e gudde Karma ze kréien. Dozou gehéieren och Gewaltlosegkeet, Gedold, Gaaschtfrëndlechkeet, asw. déi fir jiddweree gëllen.
Karma am Jainismus
D'Karma am Jainismus ass besonnesch am Verglach zu den anere Reliounen. Am Jainismus gëtt d'Karma als eppes Substantielles opgefaasst. Déi Substanz besteet aus sougenannte "Karma-Partikelen" vun deenen et 148 Stéck ginn. All déi Partikele kann een an zwou grouss Kategorien ënnerdeelen. -Déi zwou grouss Kategorië ginn an der jainistescher Leier "nava tattvani" erkläert, duerch dësen theoreeteschen Abléck soll et dem Schüler méiglech sinn d'Theorie dohanner ze verstoen an den onendleche Kreeslaf vu Reinkarnatiounen ze duerchbriechen (moksha).
Als Grondgedanken dengt eng Theorie no där de ganze Kosmos aus zwou fundamentale Substanze besteet (dravya), déi Substanze kënnen dann nees an zwou weider Kategorien agedeelt ginn;
1. Bewoost (jiva)
2. Onbewosst, (ajiva)
De Fonctionnement vum Karma am Jainismus leeft follgendermoossen of, Karmapartikele fléin säit onendlechen Zäiten duerch d'Universum a setze sech opgrond vu verschiddenen Handlungen um Mënsch fest a sammelt sech do. Duerch d'Usammlung vu Karma gëtt de Mënsch ëmmer nees neigebueren an de Réincarnatiounsystem ass entstanen. Dëse kann nëmmen duerchbrach ginn, wann de Mënsch kee Karma méi usammelt kann dëse Kreeslaf gestoppt ginn.
Am Jainismus ënnerscheet een och tëscht Schiedlechem an onschiedlechem Karma, woubäi allerdéngs just dat schiedlecht Karma ka wärend dem Liewen ofgebaut ginn.
Et gëtt zudeem e puer Methoden wei ee kann eng nei Usammlung vu Karma verhënneren:
Malause
Malause ass eng franséisch Uertschaft a Gemeng am Departement Tarn-et-Garonne, an der Regioun Occitanie.
Le Frasnois
Le Frasnois ass eng franséisch Uertschaft a Gemeng am Departement Jura an der Bourgogne-Franche-Comté.
Draix
Draix ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Paul Thiltges
De Paul Thiltges, gebuer den 9. Abrëll 1955 zu Esch-Uelzecht, ass e lëtzebuergesche Filmproduzent, Filmdistributeur a Schauspiller.
1986 war hie Matgrënner vu Samsa Film an 1993 vu Paul Thiltges Distributions.
2000 war hie Matgrënner vum Verlag Ultimomondo, vun deem hien zanterhier Associé ass.
Lie Down With Lions (Televisiounsfilm)
Lie Down with Lions ass en Televisiounsfilm vum Jim Goddard aus dem Joer 1994.
Ëm wat geet et am Film?
Deen no engem Roman vum Ken Follett gedréinte Spionagefilm spillt am Afghanistan.
Paul Thiltges
Zanter 1996 ass hie President vun der Union luxembourgeoise de la production audiovisuelle.
Hien ass de Brudder vum Jani Thiltges.
Swjatlana Alexijewitsch
D'Swjatlana Aljaksandrauna Alexijewitsch (be: Святлана Аляксандраўна Алексіевіч, ru: Светлана Александровна Алексиевич/Swetlana Alexandrowna Alexijewitsch), gebuer den 31. Mee 1948 zu Stanislaw, deemools an der Ukrainescher Sozialistescher Sowjetrepublik, haut Iwano-Frankivsk an der Ukrain, ass eng wäissrussesch Schrëftstellerin, déi op Russesch schreift. 2015 krut si den Nobelpräis fir Literatur.
D'Swetlana Alexijewitsch schreift Kuerzgeschichten, Essayen a Reportagen, an huet eng Zort Collage erfonnt, mat där se aus Aussoe vun eenzele Leit aus dem Alldag eng bestëmmt Realitéit erëmgëtt, wéi z. B. vu Veteranen aus dem Afghanistankrich oder den Affer vun der Katastroph vun Tschernobyl.
Si ass eng explizit Géignerin vum wäissrussesche President A. Lukaschenka senger diktatorescher Politik.
Otto Leberecht Lesser
Den Otto Leberecht Lesser, gebuer de 16. Oktober 1830 zu Brotterode, Kurhessen a gestuerwen den 12. August 1887 zu Hannover, war en däitschen Astronom.
De 14. September 1860 huet hien zesumme mam Astronom Wilhelm Foerster, vum Berliner Observatoire den Asteroid (62) Erato entdeckt.
Tania Matos Grade
D'Tania Matos Grade ass eng lëtzebuergesch Foussballspillerin. Si war eng Spillerin vum FC Mamer 32.
Amy Thompson
D'Amy Lan Thompson, gebuer den 28. Juli 1994 an der Stad Lëtzebuerg, ass eng lëtzebuergesch Foussballspillerin op der Stiermerin-Positioun. Si ass eng Spillerin vum FC Progrès Nidderkuer, SV Bardenbach (D), 1. FC Saarbrécken (D) a vum Stony Brook Seawolves Women's Soccer (USA).
Tania Matos Grade
Am Oktober 2009 huet d'Spillerin eemol an der lëtzebuergescher Dammefoussballnationalekipp gespillt.
Amy Thompson
Zanter dem Mäerz 2011 spillt d'Thompson an der lëtzebuergescher Dammefoussballnationalekipp. Si huet eelef Goler geschoss (Stand: 2019).
Georges Wolinski
De Georges Wolinski, dee meeschtens just mat Wolinski ënnerschriwwen huet, gebuer den 28. Juni 1934 zu Tunis a gestuerwen de 7. Januar 2015 zu Paräis, war e franséische Comiczeechner.
Hien huet 1960 ugefaangen, fir d'satirescht Magazin Hara-Kiri Comicstrips ze zeechnen. Vun 1968 un huet hien och fir d'satirescht Magazin L'Enragé a vun 1970 fir Actuel geschafft. Hie gouf Chefredakter vu Charlie Mensuel, dem Nofollger vun |Hara Kiri an huet reegelméisseg Cartoons fir d'Dageszeitung L'Humanité gemoolt. Seng Aarbechte goufen och a France Soir a Charlie Hebdo publizéiert.
Säi bekanntst Wierk ass d'Serie Paulette, déi e vun 1971 u fir den Zeechner Georges Pichard geschriwwen huet, an déi am Charlie Mensuel (an duerno an Albumen) erauskoumen.
RGTR-Linn 301
D'RGTR-Linn 301 ass eng interregional Express-Buslinn déi am Kader vum RGTR am Optrag vum Ministère fir Mobilitéit an ëffentlech Aarbechten um Trajet Kierchbierg - Longuich - Schweich fiert. Virum 17. Juli 2022 ass se als Linn 116 gefuer.
D'Linn fiert vu méindes bis freides, onreegelméisseg an haaptsächlech zu de Spëtzestonnen.
Kuckt och
Lëscht vun den RGTR-Buslinnen
IC 51
Den IC 51 och Arp 230 genannt, ass eng interaktiv lënsefërmeg Galaxis am Stärebild Cetus. Si ass am Index-Katalog agedroen a gouf vum Stéphane Javelle den 30. August 1892 entdeckt.
Ismenius Lacus (Gradsecteur)
De Gradsecteur Ismenius-Lacus gehéiert zu den 30 Gradsecteure vum Mars. Si goufe vum USGS festgeluecht. D'Nummer ass MC-5, de Gradsecteur ëmfaasst e Gebitt vun 300° bis 360° westlecher Längt a vun 30° bis 65° südlecher Breet.
Numm
Den Numm staamt vun der Bezeechung vun enger Albedoformatioun am Beräich vu 40°N an 30°W um Mars, d'Géigend gouf nom laténgesche Wuert fir de Séi Ismenius gewielt. Ismenia ass de poeteschen Numm fir Theben.
Geographie
De Gradsecteur deckt eng Fläch vun zirka 4,9 Millioune km² of, ongeféier 3 % vun der Marsuewerfläch. De Gradsecteur besteet aus zwéin Deeler, den Deuteronilus Mensae an den Protonilus Mensae, zwou Flächen, déi fir d'Wëssenschaftler besonnesch intressant sinn, well si Beweiser fir fréier resp. aktuell glazial Aktivitéiten enthalen. Gläichzäiteg ass d'Landschaft eenzegaarteg um Mars a gëtt am englesche Fretted Terrain genannt. De gréisste Krater ass de Lyot an deem senge Kanäl méiglecherweis Waasser ass. Och de gréissten Ausflossdall de Mamers Valles läit do.
WISE 1049-5319
De WISE 1049-5319 (vollstänneg Bezeechnung: WISE J104915.57-531906) ass e sonnennoe binäre Brongen Zwerg (π ~ 500 mas) a läit 6,5 Liichtjoer vun eiser Sonn ewech. D'Stärekoppel ëmkreest sech an engem Ofstand vu ronn 3 AE mat enger Ëmlafzäit vun ongeféier 25 Joer
Ufank Mäerz 2013 gouf d'Entdeckung vum WISE 1049-5319, vum US-amerikaneschen Astronom Kevin Luhman publizéiert. Hien hat déi brong Zwergen op Biller vum Wäitwénkel-Infrared Survey Explorer (WISE) entdeckt. Den Duebelstäresystem läit am Stärebild Vela.
Cuentos del río
Cuentos del río, och River Tales oder Raconte-moi le fleuve, ass e lëtzebuergeschen Documentaire aus dem Joer 2020 vun der Julie Schroell.
Wourëms geet et am Film?
De Film erzielt d'Liewe ronderëm de Floss San Juan, am Nicaragua, op der Grenz mam Costa Rica, an ëm de Projet vun engem Kanal, deen den Atlanteschen an de Pazifeschen Ozean verbanne soll, dee vun engem chineeseschen Investisseur virugedriwwe gëtt, als Konkurrenz zum Panamakanal...
Filmfestivallen a -präisser
Den Documentaire hätt sollen de 14. Mäerz 2020 um Luxembourg City Film Festival fir d'éischt zu Lëtzebuerg gewise ginn. Dee gouf awer wéinst der Coronavirus-Pandemie ofgesot. En ass dunn de 16. September am Kino ugelaf.
E gouf och virdru schonn um Filmfestival Close Up Dokufest 2019 am schotteschen Edinburgh gewisen, wou en de Präis "Best Environmental Documentary" krut,, an um iresche Galway Film Fleadh Filmfestival, wou en dee mat 3.000 Euro dotéiert "Peripheral Visions Award" gewonnen huet.
Um amerikanesche Festival Portland EcoFilm Festival gouf de Film als beschte Film ("Best Feature Film Award") präisgekréint, an den Haaptprotagonist vum Film, de Yemn Jordan Taisigue Lopez, krut den "EcoHero Award 2020" fir seng wäertvoll Kontributioun zur Ëmweltgerechtegkeet.
De Film ass och op enger ganzer Rei anere Festivalle gelaf, dorënner zu Florenz, Barcelona, Prag, Belgrad, a Chicago, an am Chile, Dänemark a Kroatien.
Bei der 9. Editioun vum Lëtzebuerger Filmpräis (2021) war en an der Kategorie "Beschte Laangfilm (Documentaire)" nominéiert.
Lëtzebuerg huet Cuentos del río an der Kategorie "Beschten Internationale Film" fir den Oscar 2020 virgeschloen, mee de Film gouf net nominéiert.
Kritik
Anina Valle Thiele, Tageblatt: "Entstanden ist ein eindrucksvoller Dokumentarfilm, der es schafft, ein Stück weit den magischen Realismus Lateinamerikas zu transportieren. [...] „Cuentos del rio“ schafft es, Menschen, die noch nie in Lateinamerika waren, die mythische Realität und die Faszination des exotischen Ortes nahezubringen, streift die politische Lage Nicaraguas jedoch nur sporadisch."
Pablo Chimienti, d'Lëtzebuerger Land: "Ce River Tales nous en met plein les yeux et plein la tête, nous fait voyager, rêver… tout en nous alertant discrètement mais sans faux-semblants sur la difficile situation, qui n'a d'ailleurs cessé d'empirer depuis le tournage, du Nicaragua, un des pays les plus pauvres du continent américain."
Guilhem Caillard, cineuropa.org: "'Raconte-moi le fleuve' est ce que l'on peut appeler un documentaire précieux et nécessaire. Son esthétique délicate et travaillée en fait aussi un beau moment de cinéma."
Nimax
Nimax ass de Familljennumm vun ë. a. follgende Persounen:
FC Luerenzweiler
Den FC Luerenzweiler ass e Foussballclub vu Luerenzweiler. De Veräin ass 1945 gegrënnt ginn.
Jean Schoos
Jean Schoos ass den Numm vum:
Paul Steffen
Hie war Golkipp bei der Escher Jeunesse an huet Lëtzebuerg op den Olympesche Summerspiller 1948 zu London vertrueden.
Tëscht dem 28. Oktober 1953 am 22. Dezember 1962 stoung de Paul Steffen 32-mol fir déi lëtzebuergesch Foussballnationalekipp am Gol.
Berufflech war hie Schmelzaarbechter, Wiert a Chauffeur. Hie gouf 1997 pensionéiert.
Lëscht vun den NGC-Objeten
Dës Lëscht ass en Deel vun de Referenztabellen
An dëser Lëscht fannt Dir op den hei drënner opgeféierte Säiten all Kéier en Deel vun de 7.840 Objeten am New General Catalogue
Süden
Süden oder Süd ass eng Haapthimmelsrichtung, déi vun iwwerall op der Äerd op de Südpol weist. Och op den anere Planéiten aus eisem Sonnesystem gëtt et d'Himmelsrichtung Süden, an och do weist si op de Südpol. Si gëtt fir d'Navigatioun a fir d'Angab vun de Koordinaten gebraucht.
Urspronk vum Wuert an aner Nimm
Süden entstaamt engem algermanesche Richtungsadverb sunþa "no Süden", den "ü" gëtt et eréischt zanter dem 12. Joerhonnert. Süden heescht och:
Definitiounen
De Begrëff Süd oder Süden (Ofkierzung S) bezeechnet eng Bissectrice tëscht Ost (90 Grad) a West (270 Grad). D'Sonn ass um 12:00 Auer (Lokalzäit) op der Nordhallefkugel ongeféier am Süden. Dofir léisst sech op der Nordhallefkugel mat enger Analogauer bei Sonnesiicht de Süde bestëmmen, andeems een de Stonnenzäer op d'Sonn riicht. De Südpol ass dann ongeféier op der Verlängerung vun der Wénkelhalschent vum Stonnenzär an der 12 (bei Normalzäit).
D'Nole vum Kompass si mat hire Spëtzen a Mëtteleuropa bal ëmmer no Norde resp. Süde geriicht. Déi eng Spëtzt vun der Magnéitnol weist op de magnetéische Südpol, deen ërtlech net honnertprozenteg mat dem geographeschen Nordpol iwwereneestëmmt. D'Phenomeen vun der Differenz tëscht geographesch Nord a magnéitesch Süd gëtt als Deklinatioun bezeechent. Fir déi genee Bestëmmung vun der Deklinatioun an domat fir d'Berechnung vun der Differenz gebraucht een entspriechend Donneeën op topographesche Kaarten oder d'hëlt ee Spezialkaarten iwwer d'Magnéitfeld (Isoklinen-Kaarten) dobäi.
An der haiteg verbreetster Method vun der Kartographie nom Mercator ass de Süden um ënneschte Blatrand vun der Kaart.
C'est pas parce qu'on a rien à dire qu'il faut fermer sa gueule
C'est pas parce qu'on a rien à dire qu'il faut fermer sa gueule  ass e franséische Film vum Jacques Besnard aus dem Joer 1975.
Hautecour (Jura)
Hautecour ass eng franséisch Uertschaft a Gemeng am Departement Jura an der Bourgogne-Franche-Comté.
Moes
Moes ass e Familljennumm.
Je nodeem, ob e [møːs] oder [moæs] ausgeschwat gëtt, geet seng Etymologie zeréck entweeder op d'Ruffform vum Virnumm Bartholomäus, oder als Schreifvariant vu Moës, wat, wéi dat franséischt Moïse, op de Virnumm Moses zeréckgefouert ka ginn.
1880 hunn zu Lëtzebuerg 203 Leit sou geheescht, 1930 waren et der 363 an 1981 der 337.
Leit, déi deen Numm hunn, sinn ënner anerem:
Ribeauvillé
Ribeauvillé ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Louis Wirion
De Louis Wirion, gebuer de 16. Juni 1907 an der Stad Lëtzebuerg, an och do gestuerwen de 27. Mee 1961, war e lëtzebuergeschen Heraldiker.
Bibliographie (Auswiel)
== Gielercher ==
Chris Pine
De Chris Pine, gebuer de 26. August 1980 zu Los Angeles, Kalifornien, ass en US-amerikanesche Filmschauspiller.
Schëld E, 6a
D'Schëlter E,6a bis E,6j sinn Hiwäisschëlter aus dem Lëtzebuerger Code de la Route déi de Wee uweise fir e lokaalt Zil z'erreechen;
D'Illustratiounen hei drënner si Beispiller vun de Schëlter E,6a bis E,6j:
Originaltext aus dem Code de la route:
4. Signaux directionnels placés sur la voirie normale - 4.d. Direction d'une destination locale -
Jeremy Renner
De Jeremy Renner, gebuer de 7. Januar 1971 zu Modesto, Kalifornien, ass en US-amerikanesche Schauspiller.
Le Vernet (Alpes-de-Haute-Provence)
Le Vernet ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Rita Sousa Leite
D'Rita Sousa Leite, och Rita Leite, gebuer de 14. Juli 1997, ass eng lëtzebuergesch Foussballspillerin. Si war eng Spillerin vum Racing FC Union Lëtzebuerg a vum AS Colmer-Bierg, haut spillt si fir den FC Mamer 32.
Zanter dem Juni 2016 spillt d'Sousa Leite an der lëtzebuergescher Dammefoussballnationalekipp.
The Fallen Idol
The Fallen Idol  ass e brittesche Film vum Carol Reed aus dem Joer 1948.
Ëm wat geet et am Film?
Huet de Baines seng Fra ëmbruecht oder ass si duerch en Ongléck gestuerwen?
Largillay-Marsonnay
Largillay-Marsonnay ass eng franséisch Uertschaft a Gemeng am Departement Jura an der Bourgogne-Franche-Comté.
Sacha Schneider
De Sacha Schneider, gebuer den 23. Juni 1972, ass e fréiere lëtzebuergesche Foussballspiller.
tëscht dem 14. Februar 1995 am 2. Abrëll 2003 huet hie 27-mol fir déi lëtzebuergesch Foussballnationalekipp gespillt an dobäi 1 Gol geschoss.
(303) Josephina
Den (303) Josephina ass en Asteroid vun der baussenzeger Haaptceinture.
Den Objet gouf den 12. Februar 1891 vum Elia Millosevich um Observatoire vu Roum entdeckt.
Den Asteroid beweegt sech op enger Distanz vun 2,9297 (Perihel) bis 3,3164 (Aphel) A.E. a 5,2 Joer ëm d'Sonn. D'Bunn steet 6,8727° schréi zur d'Ekliptik an d'Bunnexzentrizitéit ass 0,0619.
Den Asteroid Josephina huet e mëttleren Duerchmiesser vun zirka 125 Kilometer. D'Uewerfläch ass däischter mat enger Albedo vun 0,034.
Ce cher Victor
Ce cher Victor  ass e franséische Film vum Robin Davis aus dem Joer 1975.
Magellan-Teleskopen
D'Magellan-Teleskope sinn zwéin optesch Teleskopen am Las Campanas-Observatoire am Chile.
Beschreiwung
Si hunn en Duerchmiesser vu jee 6,5 Meter a sinn nom Astronom Walter Baade an dem Philanthrop Landon Clay genannt. Am Géigesaz zu anere Spigelteleskope vun änlecher Gréisst gläicht hir optesch Konstruktioun net dem Cassegrain-Teleskop mä et handelt sech ëm e Gregory-Teleskop. De Primärspigel ass aus Borosilicatglas an huet eng Parabolform mat engem Ëffnungsverhältnes vun 1:1,25. De Sekundärspigel huet en Duerchmiesser vu knapps 1,8 m; zesummen hu s'en Ëffnungsverhältnes vun 1:11. Ee flaachen Tertiärspigel kann de Stralegank op verschidden Instrumenter ëmdirigéieren. D'Teleskop huet eng aktiv Optik, souwéi e System fir d'Kompensatioun vun atmosphäresche Stéierungen, wat och fir eng Vergréisserung vum Bléckwénkel vu 6' op 24' gebraucht ka ginn. D'Teleskopen hunn eng altazimutal Montéierung.
D'Baade Teleskop hat seng éischt Biller de 15. September 2000 an d'Clay Teleskop de 7. September 2002 gemaach. .
Instrumenter
De „Clay“-Teleskop huet eng Rei spektrograhesch Instrumenter:
Valparaiso (Film)
Valparaiso ass eng franséisch-lëtzebuergesch Koproduktioun, e Spillfilm vum franséische Regisseur Jean-Christophe Delpias.
Ëm wat geet et am Film?
En Uelegtanker ass virun der bretonescher Küst havaréiert an ausgelaf. D'Emma Caglione, eng gréng Europadeputéiert, engagéiert sech an der Enquête-Kommissioun, fir erauszefannen, wéi et zu där Ëmweltkatastroph konnt kommen, Si mécht geschwënn eng brisant Entdeckung...
Onofhängeg Rietspartei
D'Onofhängeg Rietspartei (frs.: Parti indépendant de la droite) war eng politesch Partei zu Lëtzebuerg an der Tëschekrichszäit.
Si gouf an den 1920er vum Eugène Hoffmann gegrënnt, deen d'Rietspartei verlooss hat.
Narayan Van Maele
Den Narayan Van Maele, gebuer 1986 zu Lëtzebuerg, ass e lëtzebuergesche Fotograf a Cinematograph. Hie lieft an Irland.
Liewen
Den Narayan Van Maele ass de Jong vun engem belsche Papp, dem Francis Van Maele, an enger Mamm aus dem Sri Lanka. Mat sengem eelere Brudder, dem Regisseur Govinda Van Maele, ass hien an engem klengem Duerf am Guttland opgewuess. Hien ass am Alter vu 16 Joer an Irland gaangen, wou hien op der National Film School zu Dublin "Cinematography" (Kamera) studéiert huet. 2009 krut hien do säin Ofschloss.
Duerno huet hien an Irland an am Ausland als Fotograf an der Publicitéitsbranche geschafft a Museksvideoen, Kuerzfilmer an Documentaire gefilmt. Donieft war den Narayan Van Maele fir d'Kamera a ville Wierker vu sengem Brudder Govinda zoustänneg, dorënner dem Spillfilm Gutland (2018).
2014 huet hien och selwer beim iresche Kuerzfilm Seventh Son Regie gefouert.
Den Narayan Van Maele war bei der Filmcrew, déi de lëtzebuergeschen Ausseminister Jean Asselborn begleet huet, fir dem Pasha Rafiy säin Documentaire Foreign Affairs (2016) ze filmen.
An der Dokuserie routwäissgro huet hien d'Episoden Wou deet et wéi? (2016) an De gliesene Mann (2020) gefilmt.
Verdaches
Verdaches ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Claude Schmit (Regisseur)
De Claude Schmit, gebuer den 11. Juli 1947 zu Wolz, ass e lëtzebuergeschen Acteur, Theaterregisseur, Auteur a pensionéierte Lycéesprofesser.
Hien ass virun allem bekannt als Regisseur vun enger Rëtsch Theaterstécker a franséischer Sprooch fir den TOL, an Émissiounen iwwer Reesen an d'Philosophie um radio 100,7.
Formatioun a Carrière
De Claude Schmit huet Philosophie an Däitschland an a Frankräich an duerno Theaterwëssenschafte studéiert.
Vun 1986 bis 1988 huet hien d'Jeunesses théatrales geleet.
Hien ass zanter 1993 fräie Mataarbechter vum Radio 100,7, wou hien (Stand 2012) déi philosophesch Emissioun Usiichten animéiert.
2012 huet hie säin éischte Roman (La tristesse du Hibou) publizéiert. 2014 krut e fir säin zweete Roman Emile: Un enfant des Lumières den 1. Präis beim Nationale Literaturconcours.
Final Chapter
Final Chapter ass eng däitsch Museksgrupp vun Tréier, déi 1998 vum Keyboarder Andreas M. Wimmer gegrënnt gouf. De Stil vun der Grupp ass Power Metal. Hir Lidder sinn op Englesch. ,
D'Membere sinn den Oliver Strasser (Gesank), den Andreas Wimmer (Gittar, Keyboard), de Michael Brettner (Gittar) an de Michael Stein (Batterie), an och den Achim Sinzinger (Gittar, 1998–?).
Charles Boyer
De Charles Boyer, gebuer den 28. August 1899 zu Figeac a gestuerwen de 26. August 1978 zu Phoenix war e franséisch-amerikanesche Schauspiller.
De Charles Boyer war an iwwer 90 Kinos- an TV-Filmer ze gesinn.
Am Joer 1942 krut hien d'US-amerikanesch Nationalitéit.
Rudolph Maté
De Rudolph Maté, och Rudy Maté, gebuer als Rudolf Mayer, den 21. Januar 1898 zu Krakau a gestuerwen de 27. Oktober 1964 zu Beverly Hills a Kalifornien, war en éisträichesch-US-amerikanesche Kameramann a Filmregisseur.
Charles Boyer
Säi Graf ass um Holy Cross Cemetery zu Culver City. Um Hollywood Walk of Fame erënnert e Stär un de Boyer.
Rudolph Maté
De Maté huet als Kameramann an iwwer 70 Filmer fir bedeitend Filmregisseure wéi Carl Theodor Dreyer (La passion de Jeanne d'Arc), Fritz Lang (Liliom), René Clair (Le dernier milliardaire) an Alfred Hitchcock (Foreign Correspondent) geschafft.
Als Filmregisseur huet hie vun 1948 un 31 Filmer gedréint
James II. vun England
Den '''James II. vun England (de.: Jakob II., fr.: Jacques II.), gebuer de 14. Oktober 1633 am St. James's Palace zu London a gestuerwen de 16. September 1701 zu Saint-Germain-en-Laye), gläichzäitig James VII. vu Schottland''', gouf den 23. Abrëll 1685 zum Kinnek vun England, vu Schottland a vun Irland gekréint.
Hie war deen leschte kathoulesche Monarch vun den deemools anglikaneschen, resp. presbyterianesche Kinnekräicher England a Schottland. 1688/69 gouf e wéinst senger prokathoulescher an absolutistescher Politik duerch d'Glorious Revolution ofgesat an duerch seng Duechter Mary an där hire Mann, de Willem III. vun Oranje ofgeléist.
Den James II. huet dono e puermol, ma ouni Succès, probéiert mat der Hëllef vum Louis XIV. vu Frankräich nees op den Throun zeréckzekommen. von Frankreich, auf den Thron zurückzukehren. Och säi Jong James Francis Edward Stuart (the Old Pretender) a Kandskand Charles Edward Stuart (the Young Pretender) hu probéiert, Ënnerstëtzung bei aneren europäesche Staaten ze fannen, och si ouni Erfolleg.
Den James, dee bis dohin a Frankräich gelieft hat, goung an England zeréck, huet sech bestuet a krut den Titel Duke of York, an dono Lord High Admiral a Commandant-en-chef vun der Royal Navy wärend dem zweeten (1665–1667) an drëtten Englesch-Nidderlännesche Krich um Mier (1672–1674). Wéi d'Englänner 1664 Nieuw Nederland an Nordamerika eruewert haten, gouf Nieuw Amsterdam zu sengen Éieren an New York ëmgenannt.
1668 oder 1669 ass den James zum Katholisziismus konvertéiert, wat sengem Brudder a Kinnek Charles II. net gefall huet; hien huet verlaangt, datt dem James seng Kanner als Protestante sollten erzu ginn. 1677 huet den Herzog von York probéiert, d'Protestanten ze zëssen, andeems e senger Duechter Mary erlaabt huet, de protestantesche Statthalter vun der Republik vun de Siwe Vereenegte Provënzen, de Prënz Willem III. vun Oranien, ze bestueden. Well de Kinnek selwer keng Kanner krut, goufe antikathoulesch Komplotttheorien an Ëmlaf bruecht, datt den James do derhannert stieche géif (hien hat sech fir d'zweet mat der Maria d'Este, enger kathoulescher italieenescher Adlerger bestuet). Nodeems en eng Zäitchen zu Bréissel war, bis d'Lag sech e bësse berouegt hat, gouf den James 1680 zum Lord High Commissioner vu Schottland ernannt an ass op Edinburgh wunne gaangen.
Iwwerdeems hunn an England Deputéiert probéiert, den James aus der Throunfolleg auszeschléissen. Ier dës Exclusion Bill gewielt konnt ginn, huet den Charles II. d'Parlament opgeléist, ma dëst huet sech 1680 an 1681 mat neigewieltem Parlament widderholl. Dono uet de Kinnek keng Neiwale méi zougelooss. 1682 koum den James hannescht an England. 1683 gouf et e Versuch, hien an de Kinnek am sougenannte Rye House Plot z'ermuerden; et gouf awer näischt draus.
1685 ass den Charles II. ouni legitimen Nofollger gestuerwen, a sou gouf säi Brudder als Nofollger den 23. Abrëll 1685 an der Westminster Abbey gekréint. Hien hut mat haarder Hand regéiert, a gouf dofir ëmmer manner beléift. Wéi en eng Rëtsch Katholicken un d'Spëtzt vun der Arméi ernenne wollt, an d'Parlament do dergéinyt gestëmmt huet, huet en dat am November 1685 ajournéiert, an et sollt wärend senger Herrshcft net méi aberuff ginn.
1686 hunn d'reliéis Spannunge sich nach verstäerkt, wéi den James eng Rëtsch anglikanesch Bescheef, Universtiéitsdekanen a soss Leit an héije Fontiounen entlooss huet. Allgemeg huet e Reformen agefouert, fir den Adel manner staark ze maachen.
Wéi seng Fra Maria am Juni 1688 e Jong an deemno Ierwen, den James Francis Edward, op d'Welt bruecht huet, hunn d'Protestanten, déi gefaart hunn, ewell wier d'Kinnekshaus fir zerguttst kathoulesch, de Willem III. vun Oranien, dem Kinnek säin Eedem, ëm Hëllef geruff. Dësen ass de 5. November 1688 mat enger Flott an England gefuer, a stënterlech hunn dem James seng protestantesch Offizéier d'Säit ewiesselt. Den 23. Dezember ass den James II. aus England fortgelaf akrut a Frankräuch vum Louis XIV. Asyl am Schlass vu Saint-Germain-en-Laye offréiert.
Den 12. Februar 1689 huet e provisorescht Parlament decidéiert, datt dem James II. seng Flucht eng Ofdankung wier, an huet dem James seng Duechter Mary zur Kinnigin erkläert, zesumme mat hirem Mann, dem Willem III. vun Oranien. D'schottescht Parlament huet deem den 11. Abrëll zougestëmmt. Déi zwéin hunn an der Bill of Rights dëst nach eng Kéier konfirméiert.
Am Mäerz 1689 ass den James, mat enger franséishcer Flott, an Irland gelant, wou d'Parlament hien nach ëmmer als Kinnek ugesinn huet. Hie gouf awer den 1. Juli 1690 an der Schluecht um Boyne geschloen an ass nees a Frankräich geflücht. D'Irlänner hunn him, wéinst dësem feige Réckzuch, de Sprëtznumm James the be-shitten ginn.
Hien huet bis zu sengem Doud zu Saint-Germain-en-Laye gelieft, wou en un engem Schlag gestuerwen ass a begruewe gouf.
Kanner
Den 21. November 1673 huet hie sech, nom Doud vu senger éischter Fa, mat der Prinzessin Maria Beatrice vu Modena bestuet, der Duechter vum Alfonso IV. d'Este, mat där e siwe Kanner hat:
Ausserdeem hat hien eng Rëtsch Kanner "niewelaanscht".
New Millennium Program
Den New Millennium Program (NMP, lëtz. Neit-Joerdausend-Programm) ass zanter 1995 en Entwécklungsprogramm vun der NASA, am Kader vun deem Raumfaarttechnologië fir dat neit Joerdausend gepréift solle ginn. D'Missioune vum Programm dénge primär der Technologieerprouwung an nëmme sekundär der Fërderung vu wëssenschaftlechen Usiichten. Den New Millienium Program gëtt vum Jet Propulsion Laboratory organiséiert.
Ufanks waren d'Missiounen an d'Gruppen Deep Space (DS) fir interplanetar Missiounen an Earth orbiting (EO) fir Missiounen am Äerdorbit ënnerdeelt. No enger Reorganisatioun vum Programm goufen all weider Missiounen als Space Technology (ST) bezeechent.
Gemeng Useldeng
D' ass eng vun den lëtzebuergesche Gemengen. Se läit am Kanton Réiden. De Chef-lieu vun der Gemeng ass d'Uertschaft vun där se och hiren Numm huet.
New Millennium Program
Missiounen
Follgend Missioune stinn um New Millennium Program:
Gemeng Useldeng
Uertschaften an der Gemeng
Zur Gemeng gehéieren d'Uertschaften: an de Lieu-dit Iewerlenger Millen.
New Millennium Program
Missiounen
Gestart:
Gemeng Useldeng
Geographie
E groussen Deel vun der Gemeng läit am Atertdall deen an der Mëtt vu Westen no Osten derduerch féiert.
New Millennium Program
Missiounen
Agestallt:
Gemeng Useldeng
Geographie
Nopeschgemenge sinn:
Politik
De Gemengerot vun der gëtt nom Majorzsystem gewielt.
Verkéier
D'Gemeng ass un d'Stroossennetz ugeschloss iwwer d'Nationalstroossen N12, N24, N22, an d'Chemin reprisen CR116, CR305. Den CR305C ass eng Sakgaass a verbënnt den Zentrum vun der Uertschaft Useldeng mat der fréierer Gare.
Bis 1967 war d'Gemeng un d'Eisebunnsnetz ugeschloss iwwer d'Atertlinn mat enger Gare zu Useldeng, an enger Halt tëscht Rippweiler a Räichel.
Op der Kopp riets vun der Wollefsbaach tëscht Useldeng a Rippweiler ass e Fluchfeld wou mat Seegelfligere geflu gëtt.
Interkommunal Syndikater
D'Gemeng Useldeng ass Member vu follgenden interkommunale Syndikater:
Max Meier
De Max Meier, gebuer den 2. Oktober 1863 zu Reschitza a gestuerwen de 4. Mäerz 1919 zu Bismarckhütte) war en däitschen Entreprener.
Liewen
De Max Meier war de Jong vum Erfinder Eduard Meier. Hien ass zu Reschitza wou säi Papp bis 1880 eng Schmelz geleet huet, opgewuess. Hien huet Metallurgie zu Leoben, Breslau a Berlin studéiert. Duerno huet e bei der Phoenix AG für Bergbau und Hüttenbetrieb zu Ruhrort mat schaffen ugefaangen. 1893 ass e bei d' Eisenwerk Krämer op Sankt Ingbert gaangen, wou en d'Leedung vum Thomas-Stolwierk a vun der Walzstrooss iwwerholl huet. Enn 1895 gouf en techneschen Direkter vum Bau vun engem Stol- an e puer Walzwierker vun der Société Anonyme des Aciéries de Micheville zu Villerupt.
1898 huet d'Deutsch-Luxemburgische Bergwerks- und Hütten-AG en op Déifferdeng geschéckt, wou en en neit Stolwierk opriichte gelooss huet. Ënner senger Leedung gouf do fir d'éischt Kéier an Europa e Grey-Träger gewalzt.
1908 gouf e Generaldirekter an techneschen ieweschten Direkter vum Walzwierk zu Bismarckhütte.
Zu Déifferdeng gouf 1904 eng Strooss no him Avenue Max Meier genannt. 1936 gouf se an Avenue Émile Mark ëmgenannt.
New Millennium Program
Missiounen
Geplangt:
Kuckt och
weider NASA-Programmer:
Howald Gare (Tramshalt)
Howald Gare ass eng Halt op der Linn T1 vum Stater Tramsreseau, déi am Laf vun 2024 opgoe soll. Se ass en Deel vum Pôle d'échange Houwald.
Lag vun der Statioun
Déi definitiv Statioun ass op der Gemengegrenz tëscht der Stad Lëtzebuerg (Quartier Gaasperech) an der Gemeng Hesper (Uertschaft Houwald) geplangt a läit dann nordwestlech vun der Zuchgare Houwald, um westleche Wupp vun der Bréck déi vun der Rue des Scillas aus a Richtung vun der Y-Bréck gebaut gëtt.
Well d'Bréck op där d'Statioun zum Deel soll gebaut gi wéinst juristesche Streiderei am Ufank just an enger schmueler Versioun mat engem amplaz zwéi Gleiser gebaut gëtt, muss eng provisoresch Tramshalt e Stéck méi westlech, um Territoire vun der Stad Lëtzebuerg, amenagéiert ginn. D'Statioun läit direkt bei der Gare Houwald, no där se och genannt ass.
Wilm ten Haaf
De Wilm ten Haaf, gebuer als Wilhelm Schweimer de 24. Februar 1915 zu Emmerich a gestuerwen den 30. Juni 1995 zu München war en däitsche Filmregisseur an Dréibuchauteur.
De Wilm ten Haaf huet haaptsächlech Filmer fir déi däitsch Tëlee gedréint.
Nationalpark Khao Sam Roi Yot
Den Nationalpark Khao Sam Roi Yot (Thai: อุทยานแห่งชาติเขาสามร้อยยอด) ass en Nationalpark an der Provënz Prachuap Khiri Khan am südlechen Deel vun Zentralthailand.
Chris Pratt
De Chris Pratt, gebuer den 21. Juni 1979 zu Virginia am Minnesota, ass en US-amerikanesche Filmschauspiller.
Nationalpark Khao Sam Roi Yot
E goung den 28. Juni 1966 op an den 1. Abrëll 1982 op déi haiteg Gréisst vun 98,8 Quadratkilometer vergréissert.
An der Phraya-Nakhon-Grott gouf 1890 fir de Besuch vum Kinnek Chulalongkorn (Rama V.) 1890 de Kuha Karuhas-Pavillon gebaut.
"Khao Sam Roi Yot" heescht Bierg mat 300 Spëtzten, eng gutt Beschreiwung fir d'Landschaft aus bis zu 600 Meter héije Kalleksteen-Hiwwelen, déi bis un de Golf vun Thailand ginn. Am westlechen Deel vum Park dominéieren op ronn 37 Quadratkilometer Séisswaasser-Marschlandschaften (Thai: {ทุ่งสามร้อยยอด), laanscht d'Küst sinn et Mangroven.
Cabu
De Jean Cabut, besser bekannt als Cabu, gebuer den 13. Januar 1938 zu Châlons-en-Champagne am Departement Marne a gestuerwen de 7. Januar 2015 zu Paräis, war e franséische Comiczeechner an -auteur a Karikaturist.
Seng bekanntst Personnagë sinn de Grand Duduche an de Beauf. Hien huet fir eng Hellewull Zeitungen an Zäitschrëfte geschafft, dorënner d'satiresch Publikatiounen Hara-Kiri, Charlie Hebdo a Le Canard Enchaîné.
Ausserdeem huet hie Bicher a Plackecoveren illustréiert an a verschiddenen Televisiounsemissioune live zum Programm Illustratiounen a Cartoone gemoolt.
Hien ass de 7. Januar 2015 bei engem Attentat op d'Redaktioun vu Charlie Hebdo, zesumme mat 11 anere Leit, ermuert ginn.
Meris Šehović
De Meris Šehović , gebuer de 14. September 1991 zu Belgrad, ass e lëtzebuergesche Politiker (déi Gréng) a Politolog. Säit dem 9. Juli 2020 ass hien zesumme mam Djuna Bernard Parteipresident vun der grénger Partei. Vun 2017 bis 2020 war hie Spriecher vun déi jonk gréng, der politescher Jugendbeweegung vun déi gréng. Zesumme mam Tilly Metz war hie Spëtzekandidat vun déi gréng fir d'Europawalen 2019.
Liewen
De Meris Šehović ass kuerz no senger Gebuert mat sengen Eltere virum Krich a Jugoslawien op Lëtzebuerg geflücht. Hien huet am Iechternacher Kolléisch seng Première gemaach an dono op der Ludwig-Maximilians-Universität zu München an op der SciencesPo zu Paräis Politikwëssenschaften am Haaptfach an Europäeschen Droit am Niewefach studéiert.
A senger Jugend engagéiert sech de Meris Šehović bei Caritas Lëtzebuerg a Foyere fir Asylbewerber. Zanter 2020 ass hie Member vum Reflection Team vum Lëtzebuerger Zentrum géint Radikaliséierung (Respect.lu). Als Auszeechnung fir säin europäeschen Engagement gouf e vum brittesche Foreign, Commonwealth and Development Office zum Europe Future Leader Joergang 2020 ernannt.
2014 gouf hie parlamentareschen Assistent a Pressespriecher vum Europadeputéierten Claude Turmes an ass dat 2018 fir d'Tilly Metz ginn, wéi den Turmes Staatssekretär an der Regierung Bettel-Schneider gouf. Als politesche Beroder huet de Šehović d'legislativ Aarbecht u sëllegen EU-Richtlinnen a Veruerdnungen an de Beräicher vun der Ëmwelt-, Klima-, Industrie- an Handelspolitik begleet.
Politik
De Šehović engagéiert sech zanter 2011 bei déi Gréng, ufanks bei déi jonk gréng. 2013 huet hie fir d'Chamberwale kandidéiert, gouf awer net gewielt. Och bei den Europawalen 2019 krut hien net genuch Stëmme fir e Sëtz. Vu Februar 2017 bis Februar 2020 war hie Co-Porte-parole vun déi jonk gréng. Am Juli 2020 gouf hien, mat der Djuna Bernard, zu engem vun de Co-Presidente vun déi Gréng gewielt.
C'est dur pour tout le monde
C'est dur pour tout le monde  ass e franséische Film vum Christian Gion aus dem Joer 1975.
Marcel Lenertz
De Marcel Lenertz, gebuer 1923 zu Hemstel a gestuerwen 2015, war e lëtzebuergeschen Heraldiker.. Hien huet och eng ganz Rei vun Ex-Libris entworf a gezeechent.
Josh Duhamel
Den Josh Duhamel, gebuer de 14. November 1972 zu Minot am Bundesstaat North Dakota, ass en US-amerikanesche Schauspiller.
Menétrux-en-Joux
Menétrux-en-Joux ass eng franséisch Uertschaft a Gemeng am Departement Jura an der Bourgogne-Franche-Comté.
Meteora-Kléischter
Vun de 24 eenzele Kléischter an Ermitagë sinn der huat just nach sechs bewunnt. Déi aner si verlooss ginn, well et ze schwéier ass, dohinner ze kommen, oder well se baufälleg gi sinn.
D'Meteora-Kléischter sinn op der Lëscht vun der UNESCO-Kulturierfschaft agedroen.
Anny Duperey
Am Kino huet si Rollen a bekannte Filmer wéi Les malheurs d'Alfred (1972) vum Pierre Richard, Un éléphant ça trompe énormément (1976) vum Yves Robert, Bobby Deerfield (1977) vum Sydney Pollack an Danse avec lui (2007) vun der Valérie Guignabodet gespillt.
Si huet och e puer Romaner geschriwwen.